b'\n_START_ARTICLE_\nIRC\n_START_SECTION_\nIstorija\n_START_PARAGRAPH_\nIRC protokolas buvo sukurtas 1988 m. Suomijoje, kai Oulu Universiteto studentas Jarkko \xe2\x80\x9eWiZ\xe2\x80\x9c Oikarinen, band\xc4\x97 perkelti geriausi\xc5\xb3 BBS sistem\xc5\xb3 galimybes \xc4\xaf internet\xc4\x85. Taip buvo sukurtas pirmas IRC klientas ir serveris. Iki 1990 met\xc5\xb3 prad\xc5\xbeios pasaulyje (daugiausiai \xe2\x80\x93 Skandinavijoje) buvo kelios de\xc5\xa1imtys bandom\xc5\xb3j\xc5\xb3 IRC serveri\xc5\xb3 bei gana pana\xc5\xa1us skai\xc4\x8dius vartotoj\xc5\xb3. Nuo 1991 met\xc5\xb3 IRC \xc4\x97m\xc4\x97 spar\xc4\x8diai plisti, atsirado EFnet tinklas. 1992 m. buvo \xc4\xafkurtas vienas i\xc5\xa1 populiariausi\xc5\xb3 tinkl\xc5\xb3 \xe2\x80\x93 Undernet, 1993 m. buvo sukurtas IRC protokolo pagrindus apibr\xc4\x97\xc5\xbeiantis RFC nr.1459 (dauguma IRC serveri\xc5\xb3 P\xc4\xae turi savo i\xc5\xa1pl\xc4\x97timus, tod\xc4\x97l pilno formalaus apibr\xc4\x97\xc5\xbeimo n\xc4\x97ra ir \xc5\xa1iandien). \xc5\xa0iuo metu IRC yra vienas i\xc5\xa1 labiausiai paplitusi\xc5\xb3 pokalbi\xc5\xb3 protokol\xc5\xb3, pasaulyje yra \xc5\xa1imtai IRC tinkl\xc5\xb3 bei t\xc5\xabkstan\xc4\x8diai serveri\xc5\xb3. Didel\xc4\x97 dalis \xc5\xa1i\xc5\xb3 tinkl\xc5\xb3 yra m\xc4\x97g\xc4\x97ji\xc5\xa1ki, nekomerciniai.\n_START_SECTION_\nKita informacija\n_START_PARAGRAPH_\nIRC da\xc5\xbenai painiojamas su mIRC, labiausiai d\xc4\x97l didelio mIRC populiarumo. \xc5\xbdinotina, kad IRC yra tikrasis serviso pavadinimas, o mIRC t\xc4\x97ra tik IRC kliento pavadinimas, tod\xc4\x97l IRC nevadintinas mIRC.'